Miranda (jalgpallur)

João Miranda de Souza Filho (sündinud 7. septembril 1984 Paranavaís) on endine Brasiilia jalgpallur (keskkaitsja).

Miranda alustas klubikarjääri Brasiilia klubis Coritiba. 2005. aasta juulis sõlmis ta nelja-aastase lepingu Prantsusmaa klubiga Sochaux"Sochaux contrata zagueiro brasileiro João Miranda" (portugali). UOL Esporte. 29. juuli 2005. Vaadatud 08.07.2015, kuid naasis peagi Brasiiliasse ja mängis aastatel 2006–2011 Brasiilia kõrgliigaklubis São Paulo. Aastatel 2006, 2007 ja 2008 tuli ta São Pauloga Brasiilia meistriks.

2011. aasta juulis suundus ta Hispaania klubisse Madridi Atlético."Miranda fecha com Atlético de Madr" (portugali). Globoesporte.com. 7. jaanuar 2011. Vaadatud 08.07.2015 Klubis tegi ta debüüdi Euroopa Liiga 2011–2012 väljalangemismängus, kus kohtuti Portugali Vitória klubiga."Vitória SC 0–4 Atlético". UEFA. 25. august 2011 Debüüdi La Ligas tegi ta 10. septembril mängus Valenciaga."Valencia CF 1 – 0 Atlético Madrid". Yahoo Sports. 10. september 2011. Vaadatud 08.07.2015 Esimese värava lõi ta klubis 11. märtsil 2012 mängus Granadaga.

2013. aasta märtsis pikendas ta Madridi Atléticoga lepingut kuni 2016. aastani."Miranda extends Atlético deal until 2016". Marca. 12. märts 2013. Vaadatud 08.07.2015 2013. aasta Hispaania karikavõistluste finaalis Madridi Realiga lõi ta võiduvärava. See oli Atlético esimene võit Reali üle pärast 1999. aastat."VIDEO: Sündmusterohke finaal: Atletico alistas lisaajal Reali, Ronaldo ja Mourinho saadeti minema!". Delfi Sport. 18. mai 2013. Vaadatud 08.07.2015 Hooajal 2013–2014 tuldi klubiga ka Hispaania meistriks.

2015. aasta juunis suundus ta 15 miljoni euro eest Itaalia klubisse Internazionale."Inter agree €15 million deal for Miranda". goal.com. 19. juuni 2015. Vaadatud 08.07.2015

2021. aasta märtsis naasis Miranda São Paulosse, mis jäi ühtlasi tema klubikarjääri viimaseks klubiks. Jalgpallurikarjääri lõpetamisest teatas Miranda 2023. aasta jaanuaris.

Miranda kutsuti Brasiilia rahvuskoondise juurde juba 2007. aasta augustis, kuid tegi debüüdi alles 2009. aasta 1. aprillil 2010. aasta maailmameistrivõistluste valikmängus Peruuga.

Dunga juhendamise all pääses ta koondises põhikoosseisu. Koondisekarjääri esimese värava lõi ta 6. septembril 2016 MM-i valikmängus Colombia vastu. Ta esindas Brasiiliat koondises 2009. aasta konföderatsioonide karikavõistlustel, 2015. aasta Copa Américal, 2016. aasta Copa América Centenariol, 2018. aasta maailmameistrivõistlustel ning 2019. aasta Copa Américal. Brasiilia koondises mängis ta aastatel 2008–2021 kokku 58 korda ja lõi kolm väravat.

Saavutused
Coritiba
 Paraná osariigi meister: 2004

São Paulo
 Brasiilia meister: 2006, 2007, 2008
 Campeonato Paulista: 2021

Madridi Atlético
 Hispaania meister: 2013–2014
 Hispaania karikavõitja: 2012–13
 Hispaania superkarikavõitja: 2014
 Euroopa Liiga võitja: 2011–2012
 Euroopa superkarikavõitja: 2012

Jiangsu Suning
Chinese Super League: 2020

 Viited 

Kategooria:Brasiilia jalgpallurid
Kategooria:Coritiba Foot Ball Clubi mängijad
Kategooria:São Paulo FC mängijad
Kategooria:Madridi Atlético mängijad
Kategooria:Milano Internazionale mängijad
Kategooria:Ligue 1 mängijad
Kategooria:La Liga mängijad
Kategooria:Serie A mängijad
Kategooria:Campeonato Brasileiro Série A mängijad
Kategooria:Sündinud 1984